Diari Oficial de la Generalitat Valenciana


Sumari del DOGV 6011, del 12-05-2009 (2009/5015)

ORDE de 29 d'abril de 2009, de la Conselleria de Presidència, per la qual s'aprova la creació i classificació del lloc de Tresoreria de l'Ajuntament d'Albatera com a reservat a funcionaris amb habilitació de caràcter estatal pertanyents a la subescala d'Intervenció-Tresoreria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6011

Data del DOGV
:   12-05-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/5015


Data del document
:   29-04-2009

Organisme emissor
:   Conselleria de Presidència

Tipus de document
:   Ordre

ORDE de 29 d'abril de 2009, de la Conselleria de Presidència, per la qual s'aprova la creació i classificació del lloc de Tresoreria de l'Ajuntament d'Albatera com a reservat a funcionaris amb habilitació de caràcter estatal pertanyents a la subescala d'Intervenció-Tresoreria. [2009/5015]  
Els llocs de treball de Secretaria i Intervenció de l'Ajuntament d'Albatera es troben actualment classificats en classe segona.  
La Comissió Municipal Permanent de l'Ajuntament d'Albatera, en la sessió del dia 10 d'abril de 1974 va acordar nomenar per al càrrec de depositari un funcionari de la corporació.   
Mitjançant un acord plenari de l'Ajuntament d'Albatera de data 31 d'octubre de 2007, es va modificar la relació de llocs de treball en el sentit de classificar el lloc de Tresoreria com reservat a funcionari amb habilitació de caràcter estatal i no a funcionari de la corporació.   
En conseqüència, l'Ajuntament d'Albatera, mitjançant un acord plenari de data 25 de febrer de 2009, sol·licita a esta Conselleria de Presidència la creació del lloc de Tresoreria de l'Ajuntament com a reservat a funcionaris amb habilitació de caràcter estatal pertanyents a la subescala d'Intervenció-Tresoreria.   
Consta en l'expedient la realització del tràmit d'audiència al funcionari que exercix les funcions de Tresoreria, i la seua oposició a este.  
Vist el que disposa l'article 2.f del Reial Decret 1732/1994, de 29 de juliol, segons el qual en les corporacions locals amb Secretaria de classe segona serà la relació de llocs de treball la que determine si el mencionat lloc està reservat a habilitat de caràcter estatal o pot ser exercit per un dels seus funcionaris degudament qualificats.  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de les competències atribuïdes per l'article 2.2.a del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Relatives als Funcionaris amb Habilitació de Caràcter Estatal,  
ORDENE  
Crear el lloc de tresoreria de l'Ajuntament d'Albatera i classificar-lo com a reservat a funcionaris amb habilitació de caràcter estatal pertanyents a la subescala d'Intervenció-Tresoreria, sense perjuí del que preveu l'apartat 2.f de la disposició transitòria primera del Reial Decret 1174/1987, de 18 de setembre.  
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació, i potestativament podrà interposar-se recurs de reposició, davant del mateix òrgan que ha dictat l'acte, en el termini d'un mes, a comptar de l'endemà de la publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 29 d'abril de 2009  
El vicepresident primer i conseller de Presidència,  
VICENTE RAMBLA MOMPLET